Ωτ-Μαρν

Η Ωτ-Μαρν (γαλλικά: Haute-Marne) είναι γαλλικός νομός που βρίσκεται στη διοικητική περιοχή Γκραντ Εστ, στα βορειοανατολικά της Γαλλίας. Πρωτεύουσα του νομού είναι το Σωμόν και μεγαλύτερη πόλη το Σαιν-Ντιζιέ. Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 52. Οι κάτοικοι του νομού αναφέρονται ως Ω-Μαρναί (ζ).Από το 1960 έως το 2015, ο νομός ήταν τμήμα της διοικητικής περιοχής Καμπανία-Αρδέννες, η οποία μαζί με τις πρώην περιοχές Λωρραίνη και Αλσατία από την 1 Ιανουαρίου 2016 συγκροτούν τη νέα περιοχή Γκραντ Εστ, ως αποτέλεσμα του νόμου σχετικά με την τροποποίηση των περιοχών που ψηφίστηκε το 2014.

 Ο νομός Ωτ-Μαρν είναι τμήμα της διοικητικής περιοχής Γκραντ-Εστ. Έχει έκταση 6.212 τετραγωνικά χιλιόμετρα και είναι ένας από τους 4 νομούς που αποτελούσαν την πρώην περιοχή Καμπανία-Αρδέννες. Διοικητικά αποτελείται από 3 διαμερίσματα και περιλαμβάνει 427 κοινότητες. Ο πληθυσμός του νομού είναι 178.084 κάτοικοι (στην απογραφή του 2016). Συνορεύει με τους νομούς Μαρν και Μεζ (βόρεια), Βοζ (ανατολικά), Ωτ-Σον (νοτιοανατολικά), Κοτ-ντ-Ορ (νοτιοδυτικά) και Ωμπ (δυτικά). Ο νομός βρίσκεται στα ανατολικά του λεκανοπεδίου του Παρισιού και χαρακτηρίζεται από μια ομόκεντρη ακολουθία από χαμηλά βουνά με διαφορετική γεωλογική προέλευση. Το υψηλότερο βουνό είναι το Ω-ντυ-Σακ, στο οροπέδιο Λανγκρ, στα νοτιοδυτικά του νομού, το οποίο ανέρχεται σε ύψος 516 μέτρων. Το χαμηλότερο σημείο βρίσκεται στα 117 μέτρα στις πεδιάδες Περτουά και Ντερ. Το 40% του εδάφους του νομού καλύπτεται από δάση. Ο νομός οφείλει το όνομά του στον ποταμό Μάρνη που τον διασχίζει για 120 χιλιόμετρα και έχει τις πηγές του στην κοινότητα Λανγκρ. Πολλά άλλα υδάτινα ρεύματα διασχίζουν την περιοχή. Στα βορειοδυτικά του νομού, στα σύνορα με το νομό Μαρν βρίσκεται η λίμνη Ντερ-Σαντεκόκ, η μεγαλύτερη τεχνητή λίμνη της Γαλλίας με επιφάνεια 48 χλμ2. Χάρτης του νομού. Δείτε επίσης: Ιστορία της Ωτ-Μαρν και Καμπανία Δημιουργία του νομού Ο νομός Ωτ-Μαρν είναι ένας από τους αρχικά 83 νομούς (πλέον 101) που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790, σύμφωνα με το νόμο της 22ας Δεκεμβρίου 1789, με την κατάργηση των παλαιών επαρχιών. Δημιουργήθηκε κυρίως από τμήματα της επαρχίας της Καμπανίας και ορισμένες περιοχές στα νοτιοδυτικά που ανήκαν στη Βουργουνδία. Από το 1960 έως το 2015, ο νομός ήταν μέρος της διοικητικής περιοχής Καμπανία-Αρδέννες, η οποία μαζί με τις πρώην περιοχές Λωρραίνη και Αλσατία από την 1 Ιανουαρίου 2016 συγκροτούν τη νέα περιοχή Γκραντ Εστ, ως αποτέλεσμα του νόμου σχετικά με την τροποποίηση των περιοχών που ψηφίστηκε το 2014. Ο νομός Ωτ-Μαρν χωρίζεται σε 3 διοικητικά διαμερίσματα, 17 καντόνια και 426 κοινότητες: Οι κυριότερες πόλεις του νομού: Οι κύριες οικονομικές δραστηριότητες στο νομό Ωτ-Μαρν είναι η δασοκομία και η επεξεργασία ξύλου, καθώς το 40% του νομού καλύπτεται από δάση. η γεωργία η κτηνοτροφία, η τυροκομία ο κλάδος γεωργικών προϊόντων διατροφής, με την παρουσία μεγάλων βιομηχανικών μονάδων. η βιομηχανία, κυρίως η μεταλλουργία που έχει αναπτυχθεί χάρη στους φυσικούς πόρους του νομού: νερό, ξύλο, σιδηρομετάλλευμα και άμμο. Το 1681, εδώ κατασκευάστηκαν οι σιδερένιες πλάκες καπνοδόχων (400) και οι σωλήνες τροφοδοσίας νερού για το ανάκτορο των Βερσαλλιών. Περί το 1830, προκειμένου να διαφοροποιηθούν, οι τεχνίτες του Ωτ-Μαρν ασχολήθηκαν με καλλιτεχνικές κατασκευές με υλικό τον χυτοσίδηρο. Ανάμεσα στα πιο γνωστά έργα που δημιούργησαν είναι οι κρήνες Ουάλας που κοσμούν τις πλατείες του Παρισιού και άλλων πόλεων, τα μεγαλοπρεπή αγάλματα που ξεχωρίζουν στις κύριες πόλεις του νομού, οι σιδερένιες κατασκευές «Αρ Νουβό» του αρχιτέκτονα Εκτόρ Γκιμάρ που διακοσμούν τις εισόδους του μετρό του Παρισιού και τα φωτιστικά της λεωφόρου των Ηλυσίων Πεδίων. Η τέχνη της μαχαιροποιίας είναι ζωντανή στο νομό Ωτ-Μαρν από τον 14ο αιώνα, ειδικά στο λεκανοπέδιο του Νοζάν, στο κέντρο του νομού. Η περιοχή είχε περισσότερους από 10.000 τεχνίτες μαχαιροπίρουνων. Το μουσείο μαχαιροποιίας του Νοζάν εκθέτει τις κατασκευές από τον 17ο αιώνα μέχρι σήμερα. Το νότιο τμήμα του Ωτ-Μαρν φημίζεται για την παλαιά τέχνη της καλαθοπλεκτικής. Οι τελευταίοι κατασκευαστές χειροποίητων καλαθιών της περιοχής χρησιμοποιούν σαν υλικό τη λυγαριά που καλλιεργείται εκεί και δημιουργούν παραδοσιακά αντικείμενα (καλάθια, ράφια, πανέρια ψωμιού ...), αλλά και έργα τέχνης. Στο νομό Ωτ-Μαρν υπάρχουν πολλά ενδιαφέροντα μέρη και σημαντικά αξιοθέατα, όπως η οχυρωμένη πόλη Λανγκρ, γενέτειρα του φιλοσόφου και συγγραφέα της Εγκυκλοπαίδειας, Ντενί Ντιντερό. το αναγεννησιακό κάστρο της Ζουανβίλ, η λίμνη Ντερ-Σαντεκόκ (μια από τις μεγαλύτερες τεχνητές λίμνες στην Ευρώπη), το κάστρο Σιρέ-συρ-Μπλαιζ όπου έζησε ο Βολταίρος με την Εμιλί ντυ Σατλέ το χωριό Κολομπέ-λε-Ντεζ-Εγκλιζ όπου έζησε ο Σαρλ ντε Γκωλ μέχρι το θάνατό του.Σημεία ενδιαφέροντος στο νομό Ωτ-Μαρν Η επίσημη ιστοσελίδα του νομού Ωτ-Μαρν - Τουρισμός (επιλογή γλώσσας)